                     [image: ]
	R E P U B L I K A   H R V A T S K A
PRIMORSKO-GORANSKA ŽUPANIJA
	 OPĆINA BAŠKA
















POLUGODIŠNJI IZVJEŠTAJ O IZVRŠENJU PRORAČUNA OPĆINE BAŠKA ZA 2026. GODINU






















SADRŽAJ





	UVOD………………………………………………………………………………………………………………………………..
	3

	I. OPĆI DIO…………………………………………………………………………………………………………………………
	4

	II. POSEBNI DIO…………………………………………………………………………………………………………………
	4

	III. OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU PRORAČUNA OPĆINE BAŠKA ZA 2026. GODINU……………………………………………………………………………………..
	5

	A) OBRAZLOŽENJE OSTVARENJA PRIHODA I RASHODA, PRIMITAKA I IZDATAKA………………
	5

	B) PRIKAZ MANJKA ODNOSNO VIŠKA PRIHODA PRORAČUNA……………………………………………
	17

	IV. POSEBNI IZVJEŠTAJI……………………………………………………………………………………………………..
	18

	A) IZVJEŠTAJ O KORIŠTENJU PRORAČUNSKE ZALIHE………………………………………………………….
	18

	B) IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA…..
	18

	C) IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA……..
	19




		  





UVOD 
Sadržaj polugodišnjeg izvještaja o izvršenju proračuna propisan je Zakonom o proračunu („Narodne novine“ broj  144/21) i Pravilnikom o polugodišnjem i godišnjem izvještaju o izvršenju proračuna i financijskog plana („Narodne novine“ broj  85/23) .

Polugodišnji izvještaj o izvršenju proračuna sadrži:
I. opći dio 
II. posebni dio  
III. obrazloženje općeg dijela 
IV. posebne izvještaje (Izvještaj o korištenju proračunske zalihe, Izvještaj o zaduživanju na domaćem i stranom tržištu novca i kapitala, Izvještaj o danim jamstvima i plaćanjima po protestiranim jamstvima)
	
Proračun Općine Baška za 2026. godinu i Projekcije za 2027. i 2028. godinu, te Odluka o izvršenju Proračuna Općine Baška za 2026. godinu usvojeni su 27. studenog 2025. godine i objavljeni su u „Službenim novinama Primorsko-goranske županije“ broj 43/25. 
Sukladno Odlukama općinskog načelnika izvršene su dvije preraspodjele sredstava u Proračunu Općine Baška za 2026. godinu donesene 25. veljače 2026. i 26. veljače 2026. godine.

Pravilnikom o proračunskom računovodstvu i računskom planu („Narodne novine“ br. 158/23, 154/24) propisuje se primjena načela proračunskog računovodstva, knjigovodstvene isprave i poslovne knjige (dnevnik, glavna knjiga i pomoćne poslovne knjige), sadržaj računa Računskog plana, temeljna pravila evidentiranja poslovnih događaja, popis imovine i obveza i druga područja koja se odnose na proračunsko računovodstvo. 















I. OPĆI DIO 

Polugodišnji izvještaj o izvršenju Proračuna Općine Baška za 2026. godinu u Općem dijelu sadrži (tablica u privitku):
- sažetak Računa prihoda i rashoda i Računa financiranja,
- Račun prihoda i rashoda (Izvještaj o prihodima i rashodima prema ekonomskoj klasifikaciji, Izvještaj o prihodima i rashodima prema izvorima financiranja, Izvještaj o rashodima prema funkcijskoj klasifikaciji),
- Račun financiranja (Izvještaj računa financiranja prema ekonomskoj klasifikaciji i Izvještaj računa financiranja prema izvorima financiranja).

II.  POSEBNI DIO
Polugodišnji izvještaj o izvršenju Proračuna Općine Baška za 2026. godinu u Posebnom dijelu sadrži (tablica u privitku):
- Izvještaj po organizacijskoj klasifikaciji,
- Izvještaj po programskoj klasifikaciji.

Izvršenje po organizacijskoj klasifikaciji (prikaz rashoda i izdataka proračuna po organizacijskoj klasifikaciji) iskazuju se u tablici sljedećeg sadržaja:
- stupac 1: brojčana oznaka i naziv razdjela i glave,
- stupac 2: izvorni plan za proračunsku godinu,
- stupac 3: tekući plan za proračunsku godinu,
- stupac 4: izvršenje proračuna za izvještajno razdoblje (siječanj-lipanj 2026.),
- stupac 5: indeks izvršenja za izvještajno razdoblje u odnosu na tekući plan za proračunsku godinu.

Izvršenje po programskoj klasifikaciji (prikaz rashoda i izdataka kroz aktivnosti i projekte koji su povezani u programe) iskazuju se u tablici sljedećeg sadržaja:
- stupac 1: brojčana oznaka i naziv organizacijske klasifikacije (razdjel, glava), brojčana oznaka i naziv izvora financiranja, programa, aktivnosti i projekta te računa ekonomske klasifikacije na razini skupine i odjeljka,
- stupac 2: izvorni plan za proračunsku godinu,
- stupac 3: tekući plan za proračunsku godinu,
- stupac 4: izvršenje proračuna za izvještajno razdoblje (siječanj-lipanj 2026.),
- stupac 5: indeks izvršenja za izvještajno razdoblje u odnosu na tekući plan za proračunsku godinu.






III. OBRAZLOŽENJE  OPĆEG DIJELA POLUGODIŠNJEG IZJEŠTAJA O IZVRŠENJU PRORAČUNA OPĆINE BAŠKA ZA 2026. GODINU

A) OBRAZLOŽENJE OSTVARENJA PRIHODA I RASHODA, PRIMITAKA I IZDATAKA

Tablica 1. USPOREDBA OSTVARENJA PRORAČUNA

	OPIS
	IZVRŠENJE PRORAČUNA 1-6/2025
	TEKUĆI PLAN 2026.
	IZVRŠENJE PRORAČUNA  1-6/2026

	UKUPNI PRIHODI I PRIMICI
	1.661.474,52
	13.019.554,62
	2.118.784,56

	UKUPNI RASHODI I IZDACI
	2.234.491,20
	13.118.975,94
	2.647.890,24

	PRENESENI VIŠAK / MANJAK
	154.152,67
	99.421,32
	99.421,32



U promatranom razdoblju ostvareno je 2.118.784,56 eura prihoda i primitaka te 2.647.890,24 eura rashoda i izdataka.

Grafikon 1. Usporedba ostvarenja proračuna 2025. i 2026. godine












· OBRAZLOŽENJE   OSTVARENJA   PRIHODA I PRIMITAKA – OPĆI DIO
 
PRIHODI POSLOVANJA
Prihodi poslovanja Proračuna Općine Baška planirani su u iznosu od 6.924.503,62 eura a ostvareni su u iznosu od 2.040.028,06 eura (29% plana) ili 25% više u odnosu na 2025. godinu. 

Grafikon 2. Struktura ostvarenih prihoda poslovanja



Prihodi od poreza
[bookmark: _GoBack]Prihodi od poreza ostvareni su u iznosu od 1.062.425,20 eura, što je za 62% više u odnosu na isto razdoblje u 2025. godini. Sastoje se od prihoda od poreza na dohodak, poreza na imovinu te poreza na robu i usluge. Porez na dohodak ostvaren je u iznosu od 705.654,25 eura, što je u odnosu na prethodnu godinu povećanje za 22%. Porezi na imovinu sastoje se od stalnih (porez na nekretnine i porez na korištenje javnih površina), te povremenih poreza na imovinu (porez na promet nekretnina). U odnosu na prethodnu godinu ostvareno je 259.889,87 eura više odnosno  indeks 559 i to najvećim djelom od prihoda od poreza na nekretnine.  Također je povećanje ostvarenja i kod poreza na promet nekretnina koji ovisi o broju i visini kupoprodaje nekretnina na području Općine Baška. Porezi na robu i usluge ostvareni su u iznosu od 40.282,34 eura, što je za 110% više u odnosu na isto razdoblje u 2025. godini. Porezi na robu i usluge odnose se na porez na potrošnju alkoholnih i bezalkoholnih pića. Odlukom o općinskim porezima Općine Baška („Službene novine Primorsko-goranske županije“ broj 41/23, 34/24, 7/25 i 43/25) utvrđena je stopa, način obračuna i plaćanja navedenih poreza. Povećanje prihoda od poreza na potrošnju, u odnosu na 2025. godinu odnosi se na podmirenim potraživanjima iz 2025. godine.


Pomoći iz inozemstva i od subjekata unutar općeg proračuna
Prihodi od pomoći nisu stalnog karaktera te se razlikuju iz godine u godinu, tako je u 2026. godini ostvareno 66.368,63 eura manje prihoda od pomoći u odnosu na ostvarenje u istom razdoblju prošle godine.
Od pomoći Općina Baška ostvarila je 1.040,02 eura koje se odnose na sljedeće:
- pomoći temeljem prijenosa EU sredstava temeljem sklopljenog Ugovora o dodjeli bespovratnih sredstava za projekte koji se financiraju iz Integriranog teritorijalnog programa u financijskom razdoblju 2021.-2027. godine za kapitalni projekt Uređenje obalnog pojasa naselja Baška – Etapa 2A.


Prihodi od imovine
Prihodi od imovine  ostvareni su  u iznosu od 484.676,45 eura što je za 2% više u odnosu na 2025. godinu. U ove prihode ubrajamo prihode od financijske imovine i prihode od nefinancijske imovine.
Prihodi od financijske imovine ostvareni su s osnove zateznih kamata u iznosu od 1,34 eura.
Prihodi od nefinancijske imovine ostvareni su s osnove naknade za koncesije (1.664,62 eura), prihoda od zakupa i iznajmljivanja imovine (222.431,59 eura), naknade za korištenje nefinancijske imovine (260.529,07 eura) te ostalih prihoda od nefinancijske imovine (49,83 eura). 
Prihodi od naknade za koncesije sastoje se od prihoda od naknada za koncesiju za obavljanje dimnjačarskih poslova te naknada za uporabu na pomorskom dobru. Općinsko vijeće je na sjednici održanoj 28. siječnja 2022. godine na daljnje petogodišnje razdoblje, koncesiju za obavljanje dimnjačarskih poslova povjerilo tvrtki „MLD-USLUGE“ d.o.o. iz Koprivnice. Visina naknade za koncesiju za obavljanje dimnjačarskih poslova utvrđena je u iznosu od 663,62 eura godišnje, koja se plaća polugodišnje u jednakim iznosima. Prihodi od naknade za upotrebu pomorskog dobra iznose 1.332,81 eura.
Prihodi od zakupa i iznajmljivanja imovine naplaćeni su u iznosu od 222.431,59 eura. Sastoje se od prihoda od zakupa poljoprivrednog zemljišta (170,61 eura), prihoda s osnova zakupa nekretnina (34.886,95 eura), prihoda od zakupa kampova u vlasništvu države (12.084,84 eura), prihoda od zakupa turističkog zemljišta – hoteli (5.183,34 eura) te prihoda s osnove naknade za uporabu javnih općinskih površina (170.105,85 eura).  
Naknade za korištenje nefinancijske imovine sadrže prihode od direktne i indirektne spomeničke rente, naknade za promjenu namjene poljoprivrednog u građevinsko zemljište te naknada za dozvolu na pomorskom dobru. Spomenička renta (direktna) plaća se jednokratno u godišnjem iznosu, prema rješenju koji se izdaje u toku godine te je naplaćena u iznosu od 3,85 eura. Prihod od indirektne spomeničke rente iznosi 3,94 eura. Naknada za dozvolu na pomorskom dobru predstavlja prihod Općine Baška u iznosu od 260.209,40 eura odnosno 70% a preostalih 30%, prihod, županijskog proračuna. Prihod od promjene namjene poljoprivrednog zemljišta u građevinsko iznosi 311,88 eura.
Ostali prihodi od nefinancijske imovine ostvareni su u iznosu od 49,83 eura što je za 81% manje nego u 2025. godini. Navedeni prihodi odnose se na naknade za zadržavanje nezakonito izgrađenih zgrada u prostoru. Uplaćeno je ukupno 166,12 eura naknade, od čega 30% ili 49,83 eura predstavlja prihod Općine Baška, 40% uplata prihod je državnog proračuna, a preostalih 30% županijskog proračuna.

Prihodi od upravnih i administrativnih pristojbi, pristojbi po posebnim propisima i naknada
Prihodi od upravnih i administrativnih pristojbi, prihodi po posebnim propisima i komunalni doprinosi i naknade ostvareni su u izvještajnom razdoblju u iznosu od 479.464,60 eura ili za 10% više od ostvarenja za isto razdoblje prethodne godine (434.735,71 eura).
Upravne i administrativne pristojbe odnose se na prihode od ekološke i turističke pristojbe te prihode od prodaje državnih biljega.  U odnosu na prošlu godinu nema većih odstupanja u ostvarenju ovih prihoda.
Prihodi po posebnim propisima sadrže prihod od vodnog doprinosa (14,76 eura) te ostale nespomenute prihoda (22.277,31 eura), koji se ostvaruju s osnova refundacije režijskih troškova, povrata više uplaćenih sredstava u 2025. godini za financiranje rada područnog vrtića, te troškova sudskih postupka.
Komunalni doprinosi i naknade odnose se na prihode od komunalnih doprinosa i komunalnih naknada i ostvareni su u iznosu od 411.535,61 eura što je za 13% više od ostvarenja u istom razdoblju prethodne godine (364.650,78 eura). Komunalni doprinos naplaćen je u iznosu od 11.190,93 eura. Ukupno su izdana 8 rješenja s utvrđenom obvezom plaćanja. Komunalna naknada naplaćena je u iznosu od 400.344,68 eura odnosno 12% više u odnosu na 2025. godinu. Ostvareni su na temelju Odluke o vrijednosti boda komunalne naknade („Službene novine Primorsko – goranske županije br. 43/2025“). Vrijednost boda za plaćanje komunalne naknade na području Općine Baška od 1. siječnja 2026. iznosi 1,16 euro/m². Rješenje za komunalnu naknadu donosi Upravni odjel Općine. Obveza se utvrđuje u mjesečnom iznosu, a uplatnice se šalju jednom godišnje, s dospijećem 30.06. i 31.12. tekuće godine. Prihodi od komunalnog doprinosa i komunalne naknade koriste se namjenski za održavanje komunalne infrastrukture, u skladu s odredbama Zakona o komunalnom gospodarstvu i programima građenja komunalne infrastrukture. 
U skladu s Okružnicom o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. ožujka 2026. i druge aktivnosti od 8. travnja 2026. godine  (KLASA: 400-02/26-01/21; URBROJ: 513-17-01-26-1) prihodi ostvareni od komunalnog doprinosa i od komunalne naknade evidentiraju se u neto iznosu (iznos doprinosa odnosno naknade umanjen za iznos oslobođenja).

Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima 
Donacije od pravnih i fizičkih osoba izvan općeg proračuna te povrat donacija i kapitalnih pomoći po protestiranim jamstvima, odnosi se na tekuću donaciju u iznosu od 1.856,00 eura od Udruge Biom za sufinanciranje projekta Life Support.

Kazne, upravne mjere i ostali prihodi
Prihodi od novčanih kazni ostvareni su temeljem izdanih prometnih kazni, prekršajnih naloga te prekršajnih naloga na pomorskom dobru u iznosu 10.565,79 eura te bilježe značajno povećanje u odnosu na 2025. godinu kada je ostvarenje bilo 1.905,00 eura. 


PRIHODI OD PRODAJE  NEFINANCIJSKE IMOVINE
Prihodi od prodaje nefinancijske imovine  sadrže prihode od prodaje neproizvedene dugotrajne imovine i prihode od prodaje proizvedene dugotrajne imovine. Ostvareni su u iznosu od 8.760,24 eura ili za 57 % manje u odnosu na isto razdoblje 2025. godinu (20.572,50 eura). 

Prihodi od prodaje neproizvedene dugotrajne imovine odnose se na prihode od prodaje zemljišta i ostvareni su u iznosu od 8.621,00 eura. Prihodi od prodaje nefinancijske imovine ostvareni su s osnova prodaje/zamjene nekretnina 29m² zemljišta (2 ugovora).  

Prihodi od prodaje proizvedene dugotrajne imovine odnose se na prihode od prodaje građevinskih objekata i prihoda od postrojenja i opreme.
Prihodi od prodaje stanova ostvareni su s osnova mjesečne obročne uplate stanova (1 ugovor) sukladno odredbama ugovora o prodaji stanova na kojem postoji stanarsko pravo, umanjeno za 55% povrata u državni proračun (u državni proračun uplaćeno je 170,16 eura).  U 2026. godini nije bilo prihoda od prodaje postrojenja i opreme.


PRIMICI OD FINANCIJSKE IMOVINE I ZADUŽIVANJA
U 2026. godini iz primitaka po osnovi zaduživanja, ostvareno je ukupno 69.996,26 eura. Ovaj iznos odnosi se na zaprimljena kreditna sredstva HBOR-a za Rekonstrukciju doma kulture u interpretacijski centar Baška.



· OBRAZLOŽENJE   OSTVARENJA   RASHODA I IZDATAKA  – OPĆI DIO

Ukupni rashodi i izdaci proračuna izvršeni su u iznosu od 2.647.890,24 eura. Sastoje se od rashoda poslovanja 1.723.533,50 eura, rashoda za nabavu nefinancijske imovine 731.348,44 eura te  izdataka za financijsku imovinu i otplate zajmova u iznosu od 193.008,30 eura.
U odnosu na prethodnu godinu bilježi se povećanje od 19 % odnosno 413.399,04 eura više rashoda i izdataka.


RASHODI POSLOVANJA 
Rashodi poslovanja Proračuna Općine Baška izvršeni su u 2026. godini u iznosu od  1.723.533,50 eura, odnosno 42% plana. Sadrže rashode za zaposlene, materijalne rashode, financijske rashode, subvencije, pomoći dane u inozemstvu i unutar općeg proračuna, naknade građanima i kućanstvima na temelju osiguranja i druge naknade te ostale rashode.


Grafikon 3. STRUKTURA RASHODA POSLOVANJA




Rashodi za zaposlene

Rashodi za zaposlene izvršeni su u iznosu od 277.660,00 eura. Sadrže rashode za redovan rad 202.408,21 eura, prekovremeni rad 3.477,09 eura, doprinose za zdravstveno osiguranje 33.971,03 eura i ostale rashode za zaposlene 37.803,67 eura. U odnosu na prethodnu godinu najveće odstupanje odnosi se na rashoda za redovan rad, odnosno smanjenje od 10% zbog činjenice da je u 2025. godini bio evidentiran rashod za 13 obračunskih razdoblja, dok u 2026. godini više nema evidentiranja rashoda budućeg razdoblja, odnosno rashodi se iskazuju u okviru tekućeg razdoblja. Također odstupanje u odnosu na prethodnu godinu kod plaća za prekovremeni rad (indeks 155) odnosi se na povećanje potrebe za prekovremenim radom u svim odsjecima. U Odsjeku načelnika, povećani su poslovi zbog rješavanja imovinsko – pravnih odnosa (kupnja zemljišta za zaobilaznicu) te u Odsjeku za proračun, financije i računovodstvo (jedna službenica je bila na roditeljskom dopustu) i u Odsjeku za komunalni sustav, prostorno uređenje, graditeljstvo i zaštitu okoliša zbog manjka službenika (zbog nepopunjenog radnog mjesta za referenta – komunalni, prometni i pomorski redar).
U odnosu na 2025. godinu odstupanje je i kod ostalih rashoda za zaposlene zbog odlaska jednog službenika u mirovinu te isplate otpremnine.

Plaće su isplaćivane sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23), službenicima  i namještenicima sukladno Odluci o koeficijentima za obračun plaće službenika i namještenika u Jedinstvenom upravnom odjelu Općine Baška („Službene novine Primorsko-goranske županije“ broj 36/10, 10/18, 26/18, 6/20, 32/21, 43/22, 1/23), Odluci o visini osnovice za obračun plaće službenika i namještenika u JUO Općine Baška (KLASA: 120-01/26-01/1). Dužnosnicima su isplaćivane plaće temeljem Odluke o visini osnovice za obračun plaće državnih dužnosnika („Narodne novine“ broj  151/14, 22/24) te Odluke o koeficijentu i osnovici za obračun plaće ili naknade za rad Općinskog načelnika i zamjenika Općinskog načelnika Općine Baška („Službene novine Primorsko-goranske županije“ broj 32/21, 24/22, 34/22). 

Materijalni rashodi
U ukupno izvršenim rashodima poslovanja, materijalni rashodi sudjeluju s 52,01 %, odnosno 896.400,46 eura. Sadrže naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa i ostale nespomenute rashode poslovanja. Najznačajnije su izvršeni rashodi za usluge u iznosu od 772.351,53 eura.

Grafikon 4. STRUKTURA MATERIJALNIH RASHODA 


Naknade troškova zaposlenima sadrže troškove za službena putovanja, naknade za prijevoz na posao i s posla, stručna usavršavanja zaposlenika te  ostale naknade troškova zaposlenika (loko vožnja). U odnosu na prethodnu godinu navedeni rashodi bilježe smanjenje slijedom manjih rashoda za prijevoz na posao i s posla zbog manjeg broja službenika kojim se isplaćuje navedena naknada. U odnosu na prošlu godinu smanjenje je za 9%. 

Rashodi za materijal i energiju sadrže izdatke za materijal - uredski materijal, stručnu literaturu, sredstva za čišćenje, ostali materijal za redovno poslovanje;  energiju - javnu rasvjetu i električnu energiju i zaštitnu odjeću i obuću. Bilježe povećanje od 8%. Najveće povećanje odnosi se na većim rashodima za električnu energiju, uslijed Izmjena i dopuna Uredbe o otklanjanju poremećaja na domaćem tržištu energije.

Rashodi za usluge sadrže rashode za:

	- usluge telefona, pošte i prijevoza                           
	26.570,72 EUR

	- usluge tekućeg i investicijskog održavanja          
	210.254,08 EUR

	- usluge promidžbe i informiranja                           
	21.175,78 EUR


	- komunalne usluge                                                
	312.793,37 EUR

	- zakupnine i najamnine                                          
	18.620,75 EUR

	- zdravstvene i veterinarske usluge                          
	11.347,22 EUR


	- intelektualne i osobne usluge                          
	40.860,32 EUR

	- računalne usluge                                                   
	26.753,56 EUR

	- ostale usluge                                                          
	103.975,73 EUR



Rashodi za usluge izvršeni su u iznosu 772.351,53 eura, odnosno 14% manje u odnosu na 2025. godinu. Veća odstupanja  odnose se na:
· usluge telefona, pošte i prijevoza – u ožujku 2026. godine poslana su nova rješenja za komunalnu naknadu, što je utjecalo na povećanje ove vrste rashoda, 
· usluge tekućeg i investicijskog održavanja – odstupanja u odnosu na prošlu godinu odnose se na uslugama tekućeg održavanja na sanaciji fasade na zgradi narodnog doma u Jurandvoru kojih u 2026. godini nije bilo,
· ostale usluge – najznačajnije odstupanje odnosi se na povećanom iznosu u odnosu na 2025. godinu za uslugu organizacije manifestacije „Crna ovca“ (povećanje za 17.000,00 eura).

Naknade troškova osobama izvan radnog odnosa izvršeni su u iznosu od 132,10 eura a odnose se na isplatu putnog naloga za odlazak na Sjednicu Stožera civilne zaštite Primorsko – goranske županije.

Ostali nespomenuti rashodi poslovanja izvršeni su za 15% manje u odnosu na isto razdoblje prethodnu godinu, najznačajnije odstupaju rashodi  za troškove sudskih postupaka te rashodi za pristojbe i naknade.






Grafikon 5. STRUKTURA OSTALIH NESPOMENUTIH RASHODA



Financijski rashodi
Financijski rashodi izvršeni su u iznosu 2.845,34 eura (u istom razdoblju 2025. godine u iznosu od 3.383,58 eura) i sadrže izdatke za kamate za primljene kredite i ostale financijske rashode.
Kamate za primljene kredite i zajmove izvršene su u iznosu od 500,55 eura, a odnose se na obračun kamate po dugoročnom kreditu za modernizaciju sustava javne rasvjete, obračun naknade na neiskorišteni iznos kredita, obračun interkalarne kamate za dugoročni kredit za kapitalni projekt Uređenje obalnog pojasa naselja Baška – Etapa 2A te za obračunate interkalarne kamate dugoročnog kredita za kapitalni projekt Rekonstrukcija doma kulture u interpretacijski centar Baška.
Ostali financijski rashodi izvršeni su u iznosu od 2.344,79 eura te su za 12% veći nego u istom razdoblju 2025. godine. Sadrže rashode za bankarske usluge i usluge platnog prometa i zatezne kamate.

Subvencije
Subvencije su izvršene u iznosu od 9.639,66 eura  te su,  u odnosu na prošlogodišnje izvršenje na istoj razini (indeks 99). Odnose se na subvenciju za uslugu prijevoza u linijskom obalnom prometu na županijskoj liniji Baška – Lopar – Baška, koja je počela prometovati u srpnju 2025. godine te na subvencioniranje zakupa poslovnih prostora.



Pomoći dane unutar općeg proračuna
U promatranom razdoblju 2026. godine dane pomoći su izvršene u iznosu od 293.085,71 te se cijeli iznos odnosi na pomoći proračunskim korisnicima drugih proračuna. 
Pomoći proračunskim korisnicima drugih proračuna sadrže tekuće pomoći proračunskim korisnicima drugih proračuna i kapitalne pomoći proračunskim korisnicima drugih proračuna. Tekuće pomoći proračunskim korisnicima drugih proračuna  sadrže sredstva za financiranje:
· redovne djelatnosti dječjeg vrtića u iznosu od 193.214,00 eura
· sufinanciranje rada Javne vatrogasne postrojbe Grada Krka u iznosu od 31.436,94 eura i Vatrogasne zajednice otoka Krka u iznosu od 28.274,64 eura
· programe osnovne škole za rad  učiteljice u produženom boravku, sufinanciranje plaće spremačice u PŠ Baška za čišćenje sportske dvorane, dodatna na rad spremačica i kuharice  u PŠ Baška i troškova korištenja dvorane te dodatnih programa u ukupnom iznosu od 36.236,17 eura
· usluge Bibliobusa u iznosu od 1.194,50 eura
· programa Doma zdravlja PGŽ, tečaja za trudnice u iznosu od 75,00 eura
· programa Centra za poljoprivredu i ruralni razvoj PGŽ u iznosu od 2.654,46 eura
Općina Baška od rujna 2018. godine u cijelosti financira troškove boravka upisane djece u dječjem vrtiću, uz uvjet da dijete i najmanje jedan roditelj imaju prebivalište ili uobičajeno boravište na području Općine Baška, evidentirano u poreznoj kartici i to na dan upisa djeteta u vrtić i za cijelo vrijeme njegova pohađanja te da roditelji nemaju nepodmirenih dugovanja prema Općini Baška. 
Kapitalne pomoći proračunskim korisnicima drugih proračuna u ovom izvještajnom razdoblju nisu isplaćene.
Naknade građanima i kućanstvima na temelju osiguranja i druge naknade
Naknade su izvršene u iznosu od 106.227,30 eura te su za 16% više u odnosu na isto razdoblje prošle godine. Sadrže isplate naknada građanima i kućanstvima u novcu i naravi.
Naknade građanima i kućanstvima u novcu odnose se na:
· stalne mjesečne novčane pomoći za 16 korisnika (na dan 30.06.2026.) u iznosu od 15.300,00 eura
· jednokratne novčane pomoći za podmirenje osnovnih životnih potreba za 2 korisnika u iznosu od 1.000,00 eura
· stipendije učenicima i studentima u iznosu od 42.900,00 eura
· 6 jednokratnih pomoći za novorođenu djecu u iznosu od 9.000,00 eura
· novčana pomoć za troškove stanovanja u iznosu od 1.194,48 eura
· novčane nagrade učenicima za sudjelovanje na državnim natjecanjima u iznosu od 898,33  eura
Naknade građanima i kućanstvima u naravi odnose se na:
· prijevoz učenika i studenata u iznosu od 1.598,85 eura
· program „Pomoć u kući“ za gerontodomaćicu u iznosu od 9.759,02 eura
· financiranje dopunskog zdravstvenog osiguranja u iznosu od 17.736,62 eura
· financiranje logopedske terapije u iznosu od 6.840,00 eura

Sredstva za socijalni program isplaćivana su temeljem Odluke o socijalnoj skrbi („Službene novine Primorsko-goranske županije“ broj 45/24, 11/26). Spomenutom odlukom propisani su korisnici, te prava i uvjeti za ostvarivanje prava socijalne skrbi.  Odlukom o  izmjeni i dopuni Odluke o novčanoj potpori za opremu novorođenog djeteta  („Službene novine Primorsko-goranske županije“ broj 45/24). povećali su se iznosi jednokratne novčane potpore za novorođeno dijete.

Rashodi za donacije, kazne, naknade šteta i kapitalne pomoći
Rashodi za donacije, kazne, naknade šteta i kapitalne pomoći izvršeni su u iznosu od 137.675,03 eura ili 52% manje u odnosu na isto razdoblje prethodne godine. Sadrže tekuće donacije (130.259,33 eura), kazne, penale i naknade štete (358,38 eura) i kapitalne pomoći (7.057,32 eura). U 2026. godini nije bilo kapitalnih donacija.
Tekuće donacije  odnose se na financiranje udruga i drugih korisnika proračunskih sredstava. Isplaćene su tekuće donacije temeljem odluka Općinskog načelnika, zakonske obveze i sklopljenih ugovora: Crvenom križu u iznosu od 7.330,47 eura,  donacije za 2 pokroviteljstva u iznosu od 1.000,00 eura, Gorskoj službi spašavanja  iznosu od 2.500,00 eura, udrugama  u iznosu od 78.176,20 eura, nagrade sportašima u iznosu od 4.650,00 eura,  vjerskim zajednicama  u iznosu od 15.000,00 eura,  za program poticanja razvoja turizma u iznosu od 16.440,66 eura, tekuće donacije zdravstvenim neprofitnim organizacijama za sufinanciranje smještaja medicinske sestre iznos od 2.400,00 eura te za  sufinanciranje troška bruto plaće med. osoblja za vrijeme godišnjeg odmora u iznosu  od 1.050,00 eura. Tekuće donacije političkim strankama isplaćene su u iznosu od 1.712,00 eura temeljem Odluke o raspoređivanju sredstava za rad političkih stranaka zastupljenih u Općinskom vijeću Općine Baška. 
Rashodi s osnove naknade štete odnose se na sudsku presudu, na ime naknade štete za ozljedu na javnoj površini u ukupnom iznosu od 358,38 eura.
Kapitalne pomoći izvršene su u iznosu od 7.057,32 eura odnosno 8.545,66 eura manje u odnosu na isto razdoblje 2025. godine. U promatranom razdoblju isplaćena je kapitalna pomoć Ponikve vodi d.o.o. za podmirenje obveze  kamate po dugoročnom kreditu za Projekt prikupljanja, odvodnje i pročišćavanja otpadnih voda otoka Krka te kapitalna pomoć Smart island Krk d.o.o. za izgradnju EKI mreže u naselju Baška.


RASHODI ZA NABAVU NEFINANCIJSKE IMOVINE
Rashodi za nabavu nefinancijske imovine izvršeni su u iznosu od 731.348,44 eura odnosno 298% više u odnosu na isto razdoblje  prethodne  godine. Sadrže rashode za nabavu neproizvedene dugotrajne imovine (213.636,22 eura), rashodi za nabavu proizvedene dugotrajne imovine (237.983,13 eura) i rashode za dodatna ulaganja na nefinancijskoj imovini (279.729,09 eura).

Grafikon 6. STRUKTURA RASHODA ZA NABAVU NEFINANCIJSKE IMOVINE 



Rashodi za nabavu neproizvedene dugotrajne imovine
Rashodi za nabavu neproizvedene dugotrajne imovine  sadrže otkup zemljišta za rekonstrukciju zaobilaznice D102-NC158.

Rashodi za nabavu proizvedene dugotrajne imovine
Rashodi za nabavu proizvedene dugotrajne imovine odnose se na građevinske objekte, postrojena i opremu te nematerijalnu proizvedenu imovinu.
Rashodi za građevinske objekte izvršeni su u iznosu od 206.050,73 eura, što je za 150.030,22 eura više  u odnosu na isto razdoblje prethodne godine. Rashodi se odnose se na Uređenje obalnog pojasa naselja Baška –  Etapa 2A te rashode temeljem Ugovora za Izgradnju DTK, rekonstrukciju sanitarne kanalizacije u ulici Stari dvori i uređenje vodotoka Gruh u Općini Baška.
Rashodi za postrojenja i opremu izvršeni su u iznosu od 15.641,77 eura te su za 22.470,92 manji u odnosu na isto razdoblje 2025. godine. Navedeni rashodi odnose se na nabavu novog bojlera, znak „skakaonica nije u upotrebi“, nabavu defibrilatora, nabavu ljuljačke za igralište Centralin, nabavu zastava i ostale opreme. 
Rashodi za nematerijalnu proizvedenu imovinu  izvršeni su u iznosu od 16.290,63 eura, što je  10% više u odnosu na prethodnu godinu.  Navedeni rashodi odnose se na uslugu izrade glavnog projekta za ishođenje građevinske dozvole te na izradu idejnog projekta NC u Jurandvoru. 

Rashodi za dodatna ulaganja na nefinancijskoj imovini 
Rashodi za dodatna ulaganja na nefinancijskoj imovini odnose se na dodatna ulaganja na građevinskim objektima.
Rashodi za dodatna ulaganja na građevinskim objektima izvršeni su u iznosu od 279.729,09 eura i  bilježe povećanje u iznosu od 248.604,09 eura. Navedeni rashodi odnose se na Rekonstrukciju doma kulture i prenamjenu u Interpretacijski centar Baška.

IZDACI ZA FINANCIJSKU IMOVINU I OTPLATE ZAJMOVA
Izdaci za financijsku imovinu i otplate  zajmova sadrže izdatke za ulaganja u financijske instrumente - dionice i udjele u glavnici te  na izdatke za otplatu glavnice primljenih kredita i zajmova. 
Izdaci za dionice i udjele u glavnici odnose se na otplatu glavnice kredita Ponikve voda d.o.o. po Ugovoru o partnerstvu na projektu Prikupljanje, odvodnja i pročišćavanje otpadnih voda na otoku Krku u iznosu od 36.908,37 eura te na izdatke za povećanje temeljnog kapitala trgovačkog društva Otok Krk energija d.o.o. u iznosu od 149.991,09 eura.
Izdaci za otplatu glavnice primljenih kredita sadrže dva obroka za otplatu dugoročnog kredita za modernizaciju sustava javne rasvjete u iznosu od 6.108,84 eura.

Tablica 2. ANALITIČKI PRIKAZ RAČUNA FINANCIRANJA 

	ANALITIČKI PRIKAZ RAČUNA FINANCIRANJA

	8
	 
	PRIMICI OD FINANCIJSKE IMOVINE I ZADUŽIVANJA
	69.996,26

	84
	
	PRIMICI OD ZADUŽIVANJA
	69.996,26

	
	8443
	PRIMLJENI KREDITI OD TUZEMNIH KREDITNIH INSTITUCIJA IZVAN JAVNOG SEKTORA
	69.996,26

	5
	 
	IZDACI ZA FINANCIJSKU IMOVINU I OTPLATE ZAJMOVA
	193.008,30

	53
	
	IZDACI ZA ULAGANJA U FINANCIJSKE INSTRUMENTE – DIONICE I UDJELE U GLAVNICI
	186.899,46

	
	5321
	DIONICE I UDJELI U GLAVNICI TRGOVAČKIH DRUŠTAVA U JAVNOM SEKTORU
	186.899,46

	54
	
	IZDACI ZA OTPLATU GLAVNICE PRIMLJENIH KREDITA I ZAJMOVA
	6.108,84

	
	5422
	OTPLATA GLAVNICE PRIMLJENIH KREDITA OD KREDITNIH INSTITUCIJA U JAVNOM SEKTORU
	6.108,84






B) PRIKAZ MANJKA ODNOSNO VIŠKA PRIHODA PRORAČUNA

U prvih šest mjeseci 2026. godine ostvareni su ukupni prihodi i primici u iznosu od 2.118.784,56 eura, što je 16,27 % u odnosu na godišnji plan. Ukupni rashodi i izdaci iznosili su 2.647.890,24 eura, što je 20,18 % u odnosu na plan. Rezultat tekuće godine je manjak u iznosu od 529.105,68 eura. Sukladno Zakonu o proračunu u ukupan rezultat poslovanja uključuju se i prenesena sredstva po rezultatu poslovanja iz 2025. (višak u iznosu od 99.421,32 eura za korištenje u 2026. godini). Slijedom navedenog rezultat poslovanja je 429.684,36 eura manjka prihoda i primitaka nad rashodima i izdacima.

IV. POSEBNI IZVJEŠTAJI 

IZVJEŠTAJ O KORIŠTENJU PRORAČUNSKE ZALIHE 

Sredstva proračunske zalihe koriste se za nepredviđene namjene za koje u proračunu nisu osigurana sredstva ili za namjene za koje se tijekom godine pokaže da za njih nisu utvrđena dovoljna sredstva jer ih prilikom planiranja nije bilo moguće predvidjeti. 
Visina sredstava proračunske zalihe utvrđuje se odlukom o izvršavanju proračuna. Odlukom o izvršavanju Proračuna Općine Baška za 2026. godinu planirana su sredstva proračunske zalihe u iznosu od 2.700,00 eura.
Izvještaj o korištenju proračunske zalihe sadrži podatke o donositelju odluke o korištenju proračunske zalihe, namjeni korištenja, te iznos i datum isplaćenih sredstva.
U promatranom razdoblju proračunska zaliha nije korištena.

IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Početno stanje primljenih zajmova iznosi 117.550,56 eura s osnova:
- beskamatnog dugoročnog zajma uslijed pada prihoda 26.544,56 eura
- dugoročnog kredita za modernizaciju sustava javne rasvjete 85.523,82 eura
- dugoročnog kredita za Uređenje obalnog pojasa naselja Baška – Etapa 2A 5.482,18 eura.

U promatranom razdoblju otplaćena su dva obroka dugoročnog kredita za modernizaciju sustava javne rasvjete u iznosu od 6.108,84 eura.

Stanje obveza za kredite i zajmove na 30. lipnja 2026. godine iznosi 181.437,98 eura s osnova:
- beskamatnog dugoročnog zajma uslijed pada prihoda 26.544,56 eura
- dugoročnog kredita za modernizaciju sustava javne rasvjete 79.414,98 eura
- dugoročnog kredita za Uređenje obalnog pojasa naselja Baška – Etapa 2A 5.482,18 eura
- dugoročnog kredita za Rekonstrukciju Doma kulture i prenamjenu u Interpretacijski centar Baška 69.996,26 eura.
	
U cilju ostvarivanja ušteda u sustavu javne rasvjete tijekom 2022. godine Općina Baška dugoročno se zadužila putem HBOR-a, ESIF kredita, u iznosu 116.068,02 € / 874.514,51 kn,  uz poček od 6 mjeseci, otplatom u jednakim tromjesečnim ratama, u razdoblju od 10 godina i godišnju fiksnu kamatu od 0,1%.

U 2025. godini Općina Baška se zadužila kod HBOR-a  za kapitalni projekt Uređenje obalnog pojasa naselja Baška - Etapa 2A u iznosu od 5.700.000,00 eura. Uvjeti kredita: 3,22% godišnje fiksno – Ministarstvo financija subvencionira redovnu kamatnu stopu u visini 0,80 postotnih bodova godišnje fiksno što u konačnici predstavlja kamatnu stopu 2,42% fiksno. Rok otplate: 12 godina, uz poček od 3 godine. 

U 2025. godini Općina Baška se zadužila kod HBOR-a za kapitalni projekt Rekonstrukcija Doma kulture u  interpretacijski centar Baška preko kreditne linije Urbani razvojni fond u iznosu od 2.044.773,00 eura. U toj kreditnoj liniji, za dio kredita koji se dodjeljuje iz sredstava Europskog fonda za regionalni razvoj u iznos od 50%, tj. 1.022.386,50 eura kamatna stopa iznos 0,00% a na preostali iznos kredita kamatan stopa iznosi 3,10% godišnje fiksno. Ugovorom o kreditu, od strane HBOR-a odobren je kapitalni rabat od 40% što znači da se očekuje otpis glavnice kredita u iznosu o 817.909,20 eura. Navedeni rabat predstavlja bespovratna sredstva iz sredstava Europskog fonda za regionalni razvoj. Rok otplate kredita je 10 godina.

Tablica 3. Pregled primljenih kredita i zajmova te otplate na dan 30.06.2026.


	RBR
	VRSTA KREDITA I ZAJMOVA
	NAZIV PRAVNE OSOBE
	UGOVORENA VALUTA I IZNOS
	STANJE KREDITA I ZAJMA 1.1.
	OTPLATE GLAVNICE
	PRIMLJENI KREDITI I  ZAJMOVI U TEKUĆOJ GODINI
	STANJE KREDITA I ZAJMA 30.06.

	1.
	TUZEMNI DUGOROČNI ZAJAM
	DRŽAVNI PRORAČUN
	EUR
26.544,56
	26.544,56
	0,00 
	0,00
	26.544,56

	2.
	TUZEMNI DUGOROČNI KREDIT
	HBOR
	EUR
116.068,02
	85.523,82
	6.108,84
	0,00
	79.414,98

	3.
	TUZEMNI DUGOROČNI KREDIT
	HBOR
	EUR
5.700.000,00
	5.482,18
	0,00
	0,00
	5.482,18

	4.
	TUZEMNI DUGOROČNI KREDIT
	HBOR
	EUR
2.044.773,00
	0,00
	0,00
	69.996,26
	69.996,26

	UKUPNO
	117.550,56
	- 6.108,84
	69.996,26
	181.437,98



IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA

Odlukom o davanju suglasnosti i davanju jamstva za zaduživanje koju je Općinsko vijeće Općine Baška usvojilo na sjednici održanoj dana 23. ožujka 2017. godine Općina Baška dala je suglasnost na zaduživanje kod Hrvatske banke za obnovu i razvitak (HBOR) i izdala jamstvo trgovačkom društvu Ponikve voda d.o.o. za financiranje projekta „Projekt prikupljanja, odvodnje i pročišćavanja otpadnih voda otoka Krka“. Ponikve voda d.o.o. je, po donošenju Odluke, s HBOR-om potpisala Ugovor o kreditu na ukupan iznos od 5.972.526 EUR / 45 milijuna kuna s krajnjim rokom korištenja do 30. lipnja 2020. godine. Rok korištenja kredita produžen je na 31. ožujka 2024. godine, tako da prva rata otplate kredita, umjesto 31. prosinca 2020. godine dospijeva na naplatu 30. lipnja 2024. godine.
Kreditna sredstva se koriste kao dio lokalne komponente u sufinanciranju EU projekta, a vraćaju ga partneri na projektu, 6 jedinica lokalne samouprave otoka Krka, Općina Baška iznos od 701.832,71 EUR što čini pripadajući dio od 12,87% kredita

Tablica 5. PREGLED DANIH JAMSTAVA
	RBR
	DATUM ODLUKE O DAVANJU JAMSTVA
	DATUM SKLAPANJA UGOVORA O JAMSTVU S KORISNIKOM KREDITA
	NAZIV FINANCIJSKE INSTITUCIJE U ČIJU KORIST SE DAJE JAMSTVO
	NAZIV KORISNIKA KREDITA ODNOSNO DUŽNIKA I NAMJENA KREDITA
	VALUTNA JEDINICA
	IZNOS JAMSTVA U EUR
	POSLJEDNJA GODINA DOSPIJEĆA

	1.
	23.03.2017.
	16.06.2017.
	HRVATSKA BANKA ZA OBNOVU I RAZVITAK 
	PONIKVE VODA D.O.O.
DUGOROČNI KREDIT U SVRHU FINANCIRANJA EU PROJEKTA „PROJEKT PRIKUPLJANJA, ODVODNJE I PROČIŠĆAVANJA OTPADNIH VODA OTOKA KRKA“
	EUR
	701.832,71
	31.12.2033.




	
UKUPNI PRIHODI I PRIMICI TE PRENESENI REZULTAT POSLOVANJA	IZVRŠENJE 01.01.-30.06.2025.	IZVRŠENJE 01.01.-30.06.2026.	1815627.19	2218205.88	UKUPNI RASHODI I IZDACI	IZVRŠENJE 01.01.-30.06.2025.	IZVRŠENJE 01.01.-30.06.2026.	2234491.2000000002	2647890.2400000002	

PRIHODI POSLOVANJA	PRIHODI OD POREZA	POMOĆI	PRIHODI OD IMOVINE	PRIHODI OD UPRAVNIH PRISTOJBI	PRIHODI OD DONACIJA	KAZNE	1062425.2	1040.02	484676.45	479464.6	1856	10565.79	RASHODI ZA ZAPOSLENE	MATERIJALNI RASHODI	FINANCIJSKI RASHODI	SUBVENCIJE	POMOĆI UNUTAR OPĆEG PRORAČUNA	NAKNADE GRAĐANIMA I KUĆANSTVIMA	RASHODI ZA DONACIJE, KAZNE, NAKNADE ŠTETA I KAPITALNE POMOĆI	277660	896400.46	2845.34	9639.66	293085.71000000002	106227.3	137675.03	
NAKNADE TROŠKOVA ZAPOSLENIMA	RASHODI ZA MATERIJAL I ENERGIJU	RASHODI ZA USLUGE	NAKNADE TROŠKOVA OSOBAMA IZVAN RADNOG ODNOSA	OSTALI NESPOMENUTI RASHODI  POSLOVANJA	17651.2	31535.09	772351.53	132.1	74730.539999999994	2026	NAKNADE ZA RAD PREDSTAVNIČKIH I RADNIH TIJELA	PREMIJE OSIGURANJA	REPREZENTACIJA	ČLANARINE I NORME	PRISTOJBE I NAKNADE	TROŠKOVI SUDSKIH POSTUPAKA	OSTALI NESPOMENUTI RASHODI POSLOVANJA	2006.89	52.63	52369.21	993.6	4806.72	850	13651.49	2026.	RASHODI ZA NABAVU NEPROIZVEDENE DUGOTRAJNE IMOVINE	RASHODI ZA NABAVU PROIZVEDENE DUGOTRAJNE IMOVINE	RASHODI ZA DODATNA ULAGANJA NA NEFINANCIJSKOJ IMOVINI	213636.22	237983.13	279729.09000000003	

